

**KLAIPĖDOS MIESTO SAVIVALDYBĖS ADMINISTRACIJOS**

**ŠVIETIMO SKYRIAUS VEDĖJAS**

**ĮSAKYMAS**

**DĖL PRIĖMIMO Į MOKYKLAS ORGANIZAVIMO 2024 METAIS PRIEMONIŲ PLANO PATVIRTINIMO**

2024-01-09 Nr. ŠV1-6

Klaipėda

Vadovaudamasi Priėmimo į Klaipėdos miesto savivaldybės bendrojo ugdymo mokyklas tvarkos aprašo, patvirtinto Klaipėdos miesto savivaldybės tarybos 2016 m. gruodžio 22 d. sprendimu Nr. T2‑296 „Dėl Priėmimo į Klaipėdos miesto savivaldybės bendrojo ugdymo mokyklas tvarkos aprašo patvirtinimo“, 78 punktu, Klaipėdos miesto savivaldybės mero 2023 m. spalio 27 d. potvarkiu Nr. M-674 „Dėl įgaliojimo suteikimo“,

tvirtinu priėmimo į mokyklas organizavimo 2024 metais priemonių planą (priedas).

|  |  |
| --- | --- |
| Švietimo skyriaus patarėja, atliekanti  Švietimo skyriaus vedėjo funkcijas | Vida Bubliauskienė |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Klaipėdos miesto savivaldybės administracijos |
| Švietimo skyriaus vedėjo 2024-01-09 |
| įsakymo Nr. ŠV1-6 |
| priedas |

**PRIĖMIMO Į MOKYKLAS ORGANIZAVIMO 2024 METAIS PRIEMONIŲ PLANAS**

|  |  |  |  |
| --- | --- | --- | --- |
| Eil. Nr. | Priemonė | Vykdymo terminai | Vykdytojai |
| 1. | Klaipėdos miesto savivaldybės (toliau –Savivaldybė) administracijos direktoriaus įsakymų dėl prašymų registravimo pradžios ir pagrindinio priėmimo vykdymo terminų tvirtinimas | Iki sausio 18 d. | Švietimo skyrius |
| 2. | Sprendimų dėl klasių ir mokinių skaičiaus nustatymo, aptarnavimo teritorijų ar priėmimo tvarkos aprašo pakeitimo Savivaldybės taryboje tvirtinimas pagal poreikį | Iki vasario 23 d. | Švietimo skyrius |
| 3. | Informacijos apie mokinių priėmimo informacinės sistemos (toliau– IS) pagrindu 2024 metais organizavimą pateikimas mokyklų IS tvarkytojams, atsakingiems direktorių pavaduotojams ir Švietimo skyriaus specialistams | Iki vasario 23 d. | Švietimo skyrius |
| 4. | IS pakeitimas, klasifikatorių ir Savivaldybės interneto svetainės paskyros „Priėmimas į mokyklas“ atnaujinimas | Iki vasario 23 d. | Švietimo skyrius |
| 5. | Prašymų registravimo IS ir pateikimo mokyklų vadovams, tęsiant mokymąsi toje pačioje mokykloje, pradžia: | | Tėvai / suaugę mokiniai. Konsultuoja Švietimo skyrius, mokyklos |
| 5.1. | 9 klasės | Nuo vasario 26 d. 10.00 val. |
| 5.2. | 2–4, 6–8, 10–12 klasės | Nuo vasario 27 d. 10.00 val. |
| 5.3. | 1 klasės | Nuo vasario 28 d. 10.00 val. |
| 5.4. | 5 klasės | Nuo vasario 29 d. 10.00 val. |
| 6. | Prašymuose pateiktų duomenų tikrinimas (gyvenamoji vieta, priėmimo prioritetai, kt.) ir tvirtinimas | Vasario 26 d.– balandžio 16 d. | Mokyklų priėmimo komisijos. Talkina Švietimo skyrius |
| 7. | Prašymų į specialiąsias klases dokumentų tikrinimas ir tvirtinimas | Vasario 26 d.– balandžio 8 d. | Litorinos ir „Medeinės“ mokyklos |
| 8. | Mokyklų motyvacijos vertinimo tvarkos aprašų pakeitimų derinimas | Iki kovo 15 d. | Mokyklų vadovai / Švietimo skyrius |
| 9. | Motyvacijos vertinimų mokyklose vykdymas, priimant į: | | Mokyklų priėmimo ir kitos mokyklų vadovų įsakymais sudarytos komisijos |
| 9.1. | Vydūno gimnazijos 5–8 ir I–IV humanistinės kultūros ugdymo klases | Kovo 18 d. |
| 9.2. | Vydūno gimnazijos 1–4 humanistinės kultūros ugdymo klases | Kovo 19–21 d. |
| 9.3. | Vytauto Didžiojo gimnazijos I–IV netradicinio ugdymo klases | Kovo 19 d. |
| 9.4. | „Ąžuolyno“ gimnazijos I–IV akademinių poreikių ugdymo klases | Kovo 20 d. |
| 9.5. | Hermano Zudermano gimnazijos 2–8, I–IV tautinių mažumų (vokiečių) klases | Kovo 21 d. |
| 9.6. | „Vėtrungės“ gimnazijos I–IV ekologijos ir aplinkos technologijų ugdymo klases | Kovo 27 d. |
| 9.7. | „Aukuro“ gimnazijos I–IV sporto klases | Kovo 28–29 d. |
| 10. | Motyvacijos vertinimo rezultatų suvedimas į IS | Iki balandžio 12 d. 10.00 val. | Mokyklų priėmimo  komisijos |
| 11. | Rašytinių prašymų, tęsiant mokymąsi toje pačioje mokykloje, pateikimo mokyklų vadovams pabaiga | Iki balandžio 16 d.  16.00 val. | Tėvai / suaugę mokiniai |
| 12. | Prašymų teikimo parametrų IS išjungimas ir uždarymas | Balandžio 16 d. 16.00 val. | Švietimo skyrius |
| 13. | IS testavimas ir duomenų patikra, pagrindinis eilių generavimas automatiniu būdu | Balandžio 17 d.– gegužės 16 d. | Švietimo skyrius |
| 14. | Priėmimo rezultatų paskelbimas, prašymų registravimo parametrų IS įjungimas ir pavienio priėmimo vykdymo pradžia | Nuo gegužės 17 d. 10.00 val. | Švietimo skyrius |
| 15. | Priėmimo dokumentų į priskirtas mokyklas pateikimas (10 kalendorinių dienų) | Nuo gegužės 17 d. 10.00 val. | Tėvai / suaugę mokiniai |
| 16. | Priėmimo dokumentų patikra, mokymo sutarčių pasirašymas | Nuo gegužės 17 d. 10.00 val. | Mokyklų priėmimo komisijos, mokyklų vadovai |
| 17. | Informavimas apie priėmimo organizavimą ir vykdymą Savivaldybės, mokyklų interneto svetainėse, dienraščiuose, televizijoje, radijuje | Nuolat | Švietimo skyrius, švietimo įstaigos |